Астма и бременност :: BG-Mamma
12 май 2008, 10:24 ч.
Здравейте. Имам позната от провинцията, която е асматичка и планира бременност. Някой знае ли нещо по въпроса, вентолина например може ли да се впръсква в гърлото по време на бременност и вреди ли на бебето.
# 1 13 май 2008, 14:46 ч.
Yanoren , аз съм астматичка и имам две деца . По време и на двете бременности съм ползвала Вентолин - след като съм се допитала до лекуващият ме гинеколог. Въпреки това твоята позната най-добре да се консултира с лекар по въпроса, защото лекаря е този, който разрешава дадено лечение по време на бременност. По принцип Вентолин взет инхалаторно не е опасен а бебето, но някои астматички са на лечение със спрейове , съдържащи кортикостероиди, които вредят на бебето. Затова задължително да се консултира с лекар, а и ако планира бременност и ползва такива лекарства - лекарят ще прецени дали да ги спре или да продължи под негов контрол.
Най-лошото при мен е , че и двете ми деца са с астма - по-лека форма, но наследствено предразположение. Не е задължително да я развият, но в моя случай стана така. Не е свързано обаче с вентолина, който съм ползвала като бременна.
При мен астмата не е наследствена , а придобита.
Дано всичко при твоята приятелка бъде наред - лека бременност и здраво детенце!
# 2 20 май 2008, 13:15 ч.
Цитат на: lideto70 в вт, 13 май 2008, 14:46
като единствена отзовала се безкрайно ти благодаря за отговора
желая ти здраве на теб и семейството ти
# 3 27 май 2008, 11:51 ч.
Цитат на: Yanoren в пн, 12 май 2008, 10:24
Здравейте. Имам позната от провинцията, която е асматичка и планира бременност.
Здравей, аз преди да забременея, бях започнала да получавам всяка нощ астматични пристъпи на алергична основа, бях ходила на пулмолог и ми бяха изписали инхалатор (вече не помня даже името на лекарството), който ползвах всяка вечер. Та мисълта ми е друга, когато разбрах, че съм бременна, щях да ходя при въпросният лекар да се консултирам по въпроса, който те вълнува, но спрях лекарството и съвсем случайно установих, че вече нямам пристъпи. Вече 3 год. нямам такива, изчезнаха по време на бременността. Дано и на твоята позната бременността й подейства така здравословно, но все пак е най-добре да се консултира с лекар(ако вече не го е сторила, понеже чак сега забелязах темата)! Успех, здраве и щастие на всички!